132/2021

Útdráttur

A áfrýjaði til Landsréttar dómi héraðsdóms þar sem fallist var á kröfu dánarbús B-x-x að A yrði gert að endurgreiða því lán að fjárhæð 13.650.000 krónur ásamt vöxtum.

Við meðferð málsins fyrir Landsrétti féll A frá upphaflegum dómkröfum sínum um sýknu af öllum kröfum dánarbúsins og greiðslu málskostnaðar og krafðist þess í stað lækkunar á niðurstöðu héraðsdóms þannig að honum yrði einungis gert að greiða því 4.000.000 króna án vaxta. Í tilefni af breyttri kröfugerð A féll dánarbúið einnig frá upphaflegum dómkröfum sínum um staðfestingu héraðsdóms og greiðslu málskostnaðar og gerði þess í stað einungis kröfu um að A yrði gert að greiða því 4.000.000 króna í samræmi við kröfugerð A. Í dómi Landsréttar kom fram að af breytingum á kröfugerð aðila yrði ráðið að dánarbú B hefði í kjölfar breytingar á kröfugerð A fyrir Landsrétti fallist á kröfur hans og þar með samþykkt þær í einu og öllu í skilningi 1. mgr. 98. gr. laga nr. 91/1991 um meðferð einkamála, sbr. 166. gr. sömu laga. Samkvæmt því yrði dómur lagður á málið í samræmi við afstöðu dánarbúsins og A gert að greiða því 4.000.000 króna auk þess sem málskostnaður fyrir Landsrétti var felldur niður.

Dómur Landsréttar

Mál þetta dæma landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf.

Málsmeðferð og dómkröfur aðila

1

Áfrýjandi skaut málinu til Landsréttar 1. mars 2021. Áfrýjað er dómi Héraðsdóms Reykjavíkur 2. febrúar 2021 í málinu nr. E- [...]/2020.

2

Áfrýjandi krefst þess að fjárhæð kröfu stefnda samkvæmt hinum áfrýjaða dómi verði lækkuð og honum verði aðeins gert að greiða stefnda 4.000.000 króna. Þá krefst hann þess að málskostnaður milli aðila verði felldur niður.

3

Stefndi krefst þess að áfrýjandi verði dæmdur til að greiða honum 4.000.000 króna.

Niðurstaða

4

Með erindi til Landsréttar 22. mars 2022 féll áfrýjandi frá upphaflegum dómkröfum sínum fyrir réttinum um að hinum áfrýjaða dómi yrði hrundið og hann sýknaður af öllum dómkröfum stefnda auk þess sem stefnda yrði gert að greiða honum málskostnað í héraði og fyrir Landsrétti. Í stað upphaflegrar kröfugerðar lagði hann fram breytta kröfugerð í málinu þar sem hann krafðist lækkunar á niðurstöðu hins áfrýjaða dóms þannig að honum yrði aðeins gert að greiða stefnda 4.000.000 króna án vaxta ásamt því að málskostnaður yrði felldur niður. Með erinditil réttarins 23. sama mánaðar kvaðst stefndi, í tilefni af breyttri kröfugerð áfrýjanda, falla frá upphaflegum dómkröfum sínum fyrir réttinum um staðfestingu hins áfrýjaða dóms auk málskostnaðar fyrir Landsrétti. Í samræmi við kröfugerð áfrýjanda gerði hann þess í stað kröfu um að áfrýjanda yrði gert að greiða honum 4.000.000 króna og féll jafnframt frá kröfu sinni um málskostnað fyrir Landsrétti. Málsaðilar óskuðu þess jafnframt báðir að málið yrði dómtekið án sérstaks málflutnings, sbr. 3. mgr. 161. gr. laga nr. 91/1991 um meðferð einkamála.

5

Í 1. mgr. 98. gr. laga nr. 91/1991 kemur fram að sæki stefndi þing í héraði og samþykki kröfur stefnanda í einu og öllu skuli leggja dóm á mál þeirra í samræmi við þá afstöðu stefnda. Af reglu þessari, sem gildir við meðferð máls fyrir Landsrétti samkvæmt 166. gr. sömu laga, leiðir að í dómsúrlausn verður ekki tekin afstaða til málsástæðna að baki viðkomandi kröfum eða hluta þeirra, enda hafi aðilarnir forræði á sakarefninu, heldur verður niðurstaða máls reist á samþykki stefnda einu og sér. Gildir þá einu hvort aðili lýsi sig sammála málsástæðum gagnaðila síns eða samþykki kröfu hans af allt öðrum sökum en þeim sem gagnaðilinn hefur byggt á með málsástæðum sínum.

6

Af framangreindum breytingum á kröfugerð aðila verður ráðið að stefndi hafi í kjölfar breytingar á kröfugerð áfrýjanda fyrir Landsrétti fallist á kröfur hans og þar með samþykkt þær í einu og öllu í skilningi 1. mgr. 98. gr. laga nr. 91/1991. Samkvæmt því verður dómur lagður á málið í samræmi við afstöðu stefnda og áfrýjanda gert að greiða honum 4.000.000 króna auk þess sem málskostnaður fyrir Landsrétti fellur niður.

Dómsorð :

Áfrýjandi, A, greiði stefnda, dánarbúi B, 4.000.000 króna.

Málskostnaður fyrir Landsrétti fellur niður.